ΓΡΑΠΤΗ ΕΡΩΤΗΣΗ P-0488/03

υποβολή: Freddy Blak (GUE/NGL) προς την Επιτροπή

(17 Φεβρουαρίου 2003)

Θέμα: Παράκαμψη των κανόνων περί δημοσίων διαγωνισμών εκ μέρους της δανικής εταιρείας τυχερών παιχνιδιών (Dansk Tipstjeneste)

Η δανική ανώνυμη εταιρεία τυχερών παιχνιδιών Dansk Tipstjeneste A/S έχει το μονοπώλιο για τα προγνωστικά ποδοσφαίρου και τα λοτό στη Δανία. Εκτός αυτού κατέχει, από τον Ιούλιο του 2000, μέσω της θυγατρικής εταιρείας Dan Toto A/S, το μονοπώλιο των προγνωστικών παιχνιδιών στους ιππόδρομους και στις κυνοδρομίες.

Η Dan Toto A/S πώλησε την 1η Ιανουαρίου 2002 μόλις αγορασθέντα εξοπλισμό τηλεοπτικής παραγωγής σε άλλη, ανεξάρτητη εταιρεία τηλεοπτικών παραγωγών, καθότι η διεύθυνση της Dan Toto A/S ήταν της άποψης ότι οι τηλεοπτικές παραγωγές δεν ενέπιπταν στις αρμοδιότητες της εταιρείας της.

Ο εν λόγω εξοπλισμός πωλήθηκε στην εταιρεία παραγωγής τηλεοπτικών προγραμμάτων έναντι 9 εκατ. δανικών κορωνών. Ταυτόχρονα, οι συμβαλλόμενοι συνήψαν συμφωνία σχετικά με την μετάδοση των αγώνων ιπποδρομίας και κυνοδρομίας. Με τη συμφωνία αυτή, η Dan Toto είναιποχρεωμένη να καταβάλλει κάθε χρόνο διψήφιο αριθμό εκατομμυρίων δανικών κορωνών για τη μετάδοση των αγώνων αυτών. Η σύμβαση μπορεί να καταγγελθεί με προθεσμία προειδοποίησης 12 μηνών, αλλά το νωρίτερο στο τέλος του 2004.

Παρά την αξία της σύμβασης, η συναλλαγή δεν αποτέλεσε το αντικείμενο πρόσκλησης για τηνποβολή προσφορών. Το κρατικό ελεγκτικό συνέδριο της Δανίας εκφράζει, σε νέα έκθεση, επικρίσεις για την Dan Toto επειδή δεν ζήτησε προσφορές από άλλους παραγωγούς τηλεοπτικών προγραμμάτων και δεν ερεύνησε την αγορά. Ταυτόχρονα όμως το κρατικό ελεγκτικό συνέδριο αναφέρει ότι είναι της άποψης ότι η Dan Toto δεν είναι δημόσιος οργανισμός και ότι, ως εκ τούτου, δεν μπορούν να προβληθούν απαιτήσεις ως προς τη διεξαγωγή προσκλήσεων για τηνποβολή προσφορών σε επίπεδο Ε.Ε., ακόμα και εάν η εταιρεία προβαίνει σε αγορές, συμπεριλαμβανομένων καιπηρεσιών, αξίας άνω των οριακών τιμών.

Είναι άραγε της άποψης η Επιτροπή ότι η δανική κυβέρνηση μπορεί να παρακάμψει την εφαρμογή των κανόνων της ΕΕ που ισχύουν στον τομέα των δημοσίων διαγωνισμών, παρέχοντας κρατικό μονοπώλιο σε μια ανώνυμη εταιρεία· Εάν η Επιτροπή είναι της άποψης ότι η δανική κυβέρνηση καταστρατήγησε τους σχετικούς κανόνες ΕΕ, μπορεί τότε να αναφέρει ποιες δυνατότητες επέμβασης έχει στη διάθεσή της·

Απάντηση του κ. Bolkestein εξ ονόματος της Επιτροπής

(12 Μαρτίου 2003)

Η οδηγία του Συμβουλίου 92/50/EOK της 18ης Ιουνίου 1992 για το συντονισμό των διαδικασιών σύναψης δημόσιων συμβάσεωνπηρεσιών(1) (εφεξής η οδηγία) ισχύει για τις συμβάσεις εξ επαχθούς αιτίας που συνάπτονται εγγράφως μεταξύ ενός φορέα παροχήςπηρεσιών και μιας αναθέτουσας αρχής.

Ηποχρέωση της DanToto να κινήσει διαδικασίαποβολής προσφορών σύμφωνα με την οδηγία, προκειμένου να αναθέσει τη σύμβαση μετάδοσης που αναφέρεται στην ερώτηση, ισχύει μόνο εάν η DanToto θεωρηθεί αναθέτουσα αρχή. Επειδή η DanToto δεν είναι κρατική, περιφερειακή ή τοπική αρχή, πρέπει να εξεταστεί κατά πόσο η εν λόγω εταιρεία είναι οργανισμός που διέπεται από το δημόσιο δίκαιο, προκειμένου να θεωρηθεί αναθέτουσα αρχή σύμφωνα με την οδηγία.

Ενώ είναι σαφές από την εθνική νομοθεσία που ρυθμίζει τη λειτουργία της DanToto (Lov om vddelb i forbindelse med heste- og hundevddelb) ότι η εταιρεία αυτή έχει νομική προσωπικότητα και το διοικητικό της συμβούλιο διορίζεται από τονπουργό φορολογίας, ο οποίος εγκρίνει επίσης το

καταστατικό λειτουργίας της, δεν είναι το ίδιο σαφές κατά πόσο η DanToto έχει συσταθεί για την ικανοποίηση συγκεκριμένων αναγκών γενικού συμφέροντος και δεν έχει βιομηχανικό ή εμπορικό χαρακτήρα. Στην πράξη, μόνο ένας οργανισμός που καλύπτει όλες τις απαιτήσεις αυτές μπορεί να θεωρηθεί ως αναθέτουσα αρχή πουπάγεται στους κανόνες περί δημόσιων συμβάσεων οι οποίοι θεσπίζονται από την προαναφερθείσα οδηγία 92/50/EOK.

Στο πλαίσιο αυτό, πρέπει να σημειωθεί ότι οι δανικές αρχές δηλώνουν ότι οι στόχοι του δανικού μοντέλου τυχερών παιχνιδιών, που αποτελείται κατά μεγάλο μέρος από ελεγχόμενες από το κράτος επιχειρήσεις τυχερών παιχνιδιών όπως η DanToto και η μητρική της Dansk Tipstjeneste, είναι η προστασία των παιχτών και η καταπολέμηση του εγκλήματος, καθώς και η ενίσχυση φιλανθρωπικών και μη κερδοσκοπικών οργανώσεων. Επομένως φαίνεται ότι η DanToto ιδρύθηκε πράγματι για την ικανοποίηση συγκεκριμένων αναγκών γενικού συμφέροντος.

Ωστόσο, ο νόμος που ρυθμίζει τη λειτουργία της DanToto αναφέρει ότι τα κέρδη μοιράζονται μεταξύ της μητρικής εταιρείας Tipstjenesten (από τα κέρδη της οποίας ενισχύονται φιλανθρωπικές οργανώσεις) και ενός ταμείου για την προώθηση και την οικονομική ενίσχυση των ιπποδρομιών. Σύμφωνα με τη νομολογία του Ευρωπαϊκού Δικαστηρίου, εάν ένας οργανισμός διοικείται σύμφωνα με τα κριτήρια της επίδοσης, της αποδοτικότητας, και της οικονομικής αποτελεσματικότητας και λειτουργεί σε ανταγωνιστικό περιβάλλον, δεν μπορεί να θεωρηθεί ως οργανισμός που ιδρύεται για την ικανοποίηση συγκεκριμένων αναγκών γενικού συμφέροντος καθόσον έχει βιομηχανικό ή εμπορικό χαρακτήρα.

Επομένως, βάσει των διαθέσιμων πληροφοριών, η Επιτροπή δεν είναι προς το παρόν σε θέση να εκτιμήσει κατά πόσο η DanToto έχει βιομηχανικό ή εμπορικό χαρακτήρα. Η Επιτροπή προτίθεται να εξετάσει περαιτέρω το ζήτημα αυτό.

Εάν η Επιτροπή καταλήξει στο συμπέρασμα ότι οι δανικές αρχές παραβιάζουν τους σχετικούς κοινοτικούς κανόνες, η Επιτροπή μπορεί να κινήσει τις διαδικασίες για παράβαση κατά της κυβέρνησης της Δανίας οι οποίες προβλέπονται στο άρθρο 226 της Συνθήκης για την ίδρυση της Ευρωπαϊκής Κοινότητας.

(1) ΕΕ L 209 της 24.7.1992.